ডলি সায়ন্তনী
ডলি সায়ন্তনী ( জন্ম-২২ আগস্ট ১৯৭৫) হলেন একজন বাংলাদেশী সঙ্গীতশিল্পী এবং ব্যবসায়ী এবং দ্বাদশ জাতীয় সংসদ নির্বাচনে অংশ নিয়ে রাজনীতিতে পদচারণা শুরু করেন। তার সুদীর্ঘ কর্মজীবনে তিনি ১৫টি একক অ্যালবাম, ১০০টির উপরে দ্বৈত ও মিশ্রিত অ্যালবামের কাজ করেছেন। এছাড়াও তিনি ৭০০টির উপরে বাংলা চলচ্চিত্রে কাজ করেছেন। তার গাওয়া প্রথম চলচ্চিত্র ছিল উত্থানপতন। গানের কথা ছিল রংচটা জিন্সের প্যান্ট পরা, জ্বলন্ত সিগারেট ঠোঁটে ধরা। তিনি ২০০৪ সালে সেরা গায়িকা বিভাগে মেরিল-প্রথম আলো পুরস্কার অর্জন করেন। দ্বাদশ জাতীয় সংসদ নির্বাচনে তিনি পাবনা ২ আসনে বিএনএম মনোনিত প্রার্থী হিসাবে অংশগ্রহণ করে নোঙ্গর প্রতীক নিয়ে তার নিকটতম প্রতিদন্দীর কাছে হেরে যান।